ແມ່ຍິງໂຄລອມເບຍທີ່ຖືພາ 3,100 ກໍລະນີ ຕິດເຊື້ອໄວຣັສ Zika 
ທ່ານ Santos ຖະແຫລງໃນວັນເສົາວານນີ້ ຜ່ານທາງໂທລະພາບແຫ່ງຊາດ ທີ່ວ່າ ບໍ່ມີຫລັກ ຖານຢ່າງແນ່ນອນເທື່ອວ່າ ເຊື້ອໄວຣັສດັ່ງກ່າວ ມີສ່ວນກ່ຽວພັນກັບ microcephaly.
ປະທານາທິບໍດີ ໂຄລອມເບຍ ທ່ານ Juan Manuel Santos ກ່າວວ່າ ພວກແມ່ຍິງທີ່ຖືພາ ຫຼາຍກວ່າ 3,100 ຄົນ ຢູ່ໃນປະ ເທດຂອງທ່ານ ໄດ້ຕິດເຊື້ອໄວຣັສ Zika ທີ່ເກີດມາຈາກຍຸງ ແຕ່ທ່ານ Santos ຂະນະທີ່ຖະແຫລງໃນວັນເສົາວານນີ້ ຜ່ານ ທາງໂທລະພາບແຫ່ງຊາດ ໄດ້ກ່າວວ່າ ບໍ່ມີຫລັກຖານຢ່າງແນ່ ນອນເທື່ອວ່າ ເຊື້ອໄວຣັສດັ່ງກ່າວ ມີສ່ວນກ່ຽວພັນກັບການເຕີບ ໂຕຂອງທາລົກທີ່ຜິດປົກກະຕິຢ່າງຮ້າຍແຮງ ທີ່ຮູ້ຈັກກັນຄື microcephaly ຊຶ່ງເຮັດ ໃຫ້ພວກເດັກທາລົກທີ່ເກີດໃໝ່ມີຫົວ ກະໂຫລກ ແລະ ສະໝອງ ທີ່ດ້ອຍການຈະເຣີນເຕີບໂຕ ຍັງບໍ່ມີຢາວັກຊີນ ຫຼື ການຮັກສາປິ່ນປົວໃດໆສຳລັບເຊື້ອໄວຣັສນີ້ ແລະ ບັນດານັກວິທະ ຍາສາດ ກໍຍັງບໍ່ສາມາດຢັ້ງຢືນໄດ້ເຖິງການພົວພັນໂດຍກົງ ລະຫວ່າງເຊື້ອໄວຣັສ Zika ແລະ ຈຳນວນທີ່ເພີ້ມຂຶ້ນຢ່າງຫຼວງຫຼາຍ ຂອງການເກີດທີ່ບໍ່ສົມບູນ ຊຶ່ງມີລາຍງານ ຢູ່ໃນ ປະເທດບຣາຊີລນັ້ນ ຢູ່ໃນຖະແຫລງການນັ້ນ ທ່ານ Santos ຍັງໄດ້ເວົ້າວ່າ ບັນດາພະນັກງານສືບສວນ ດ້ານ ການແພດຂອງສະຫະລັດ ຈະເດີນທາງໄປເຖິງປະເທດຂອງທ່ານ ໃນໄວໆນີ້ ເພື່ອຊ່ອຍ ກວດສອບເຊື້ອໄວຣັສ ຊຶ່ງທ່ານ ກ່າວວ່າ ອາດເປັນໄປໄດ້ວ່າ ມີຊາວໂຄລອມເບຍ ຫຼາຍ ກວ່າ 25,600 ຄົນ ທີ່ໄດ້ຕິດເຊື້ອໄວຣັສດັ່ງກ່າວ ໃນວັນສຸກຜ່ານມາ ບັນດາເຈົ້າໜ້າທີ່ ໂຄລອມເບຍ ໄດ້ເຊື່ອມໂຍງ ເຊື້ອໄວຣັສ Zika ໃສ່ກັບ ໂຣກ Guillain-Barre ທີ່ເຮັດໃຫ້ ເກີດມີສະພາບອຳມະພາດ ຊຶ່ງບັນດາເຈົ້າໜ້າທີ່ ກ່າວວ່າ ມັນເອົາຊີວິດຢ່າງໜ້ອຍ 3 ຄົນ ແລ້ວຢູ່ໃນປະເທດ ຖະແຫລງການຂອງທ່ານ Santos ໄດ້ມີຂຶ້ນ ຂະນະທີ່ເຈົ້າໜ້າທີ່ສາທາລະນະສຸກ ໃນ ບຣາຊີລ ສືບຕໍ່ສົ່ງສຽງອອກມາວ່າ ພວກຕົນມີຄວາມສົງໄສຢ່າງໜັກແໜ້ນວ່າ ເຊື້ອໄວ ຣັສ Zika ໄດ້ກໍ່ໃຫ້ເກີດມີກໍລະນີ ຂອງ microcephaly ຫຼາຍຂຶ້ນຢ່າງຫຼວງຫຼາຍ ໃນວັນພຸດຜ່ານມາ ລັດຖະມົນຕີສາທາລະນະສຸກ ຂອງບຣາຊີລ ລາຍງານວ່າມີ 4,180 ກໍລະນີຂອງ ເຊື້ອໄວຣັສ Zika ທີ່ກ່ຽວພັນກັບ microcephaly ນັບຕັ້ງແຕ່ ເດືອນຕຸລາ ໃນຂະນະທີ່ ມີພຽງ 147 ກໍລະນີ ເຊັ່ນນີ້ ໄດ້ຖືກບັນທຶກໄວ້ຢູ່ທີ່ແຫ່ງນີ້ ໃນຕະຫຼອດປີ 2014 ການເພີ້ມສູງຂຶ້ນນັ້ນ ໄດ້ກໍ່ໃຫ້ເກີດ ຄວາມຢ້ານກົວໃນທົ່ວໂລກ ແລະ ມີການຕັກເຕືອນ ບັນດາແມ່ຍິງທີ່ຖືພາ ໃຫ້ຫຼີກລ່ຽງການເດີນທາງໄປຍັງປະເທດຕ່າງໃນ ອາເມຣິກາ ລາຕິນ ແລະ ເກາະ Caribean ບ່ອນທີ່ມີລາຍງານກ່ຽວກັບກໍລະນີ ເຊື້ອໂຣກ Zika ນັ້ນ